CPT Krško

Pridobivanje dodatnih znanj
2021-03-11 11:00 - 13:00 (Europe/Ljubljana)
Pridobivanje dodatnih znanj za mlade na področju kulturnih dejavnosti v okviru JSKD
V četrtek, 11. 3. 2021 ob 11. uri, bo v spletnem okolju ZOOM otekala predstavitev javnega razpisa v okviru projekta ESS: Pridobivanje dodatnih znanj za mlade na področju kulturnih dejavnosti v okviru JSKD.
Pregledali bomo obe točki razpisa za pripravo dokumentacije/prijave :

SUBVENCIJE ZA DELODAJALCE (v višini 5.000,00 EUR) za zaposlitev brezposelnega mladega do vključno 29. leta starosti na področju kulturnih dejavnosti.
DOPOLNILNA IZOBRAŽEVANJA ZA DELO IN ZAPOSLOVANJE V KULTURI, kamor se lahko prijavijo brezposelni mladi do vključno 29.leta starost, ki jih zanima delo v kulturi.

Prosim, da informacijo z ZOOM povezavo delite z zainteresiranimi kulturnimi institucijami (kulturna društva, javni in zasebni zavodi, ki delujejo na področju kulture, osnovne in srednje šole, vrtci, muzeji, knjižnice …. )
Povezava do delavnice:
Join Zoom Meeting: https://us02web.zoom.us/j/89473837174?pwd=[REDACTED]
Meeting ID: 894 7383 7174
Passcode: [REDACTED]

Razvoj denarja ter kripto sredstev in veriženje blokov
2021-02-25 14:00 - 16:00 | digitalna oblika
Prvič v zgodovini denarja je možen obstoj in uporaba le tega brez centralnega posrednika (banke, ipd.)! To je omogočil izid prve kriptovalute z nazivom Bitcoin, katermu so kmalu sledile druge kriptovalute in katerega specifikacijo je leta 2008 objavil še vedno neznani človek pod psevdonimom Satoshi Nakamoto. Po drugi strani pa se Bernard von Nothaus, ustanovitelj denarja, ki ga ni možno printati, imenovan “Liberty Dollar”, danes sooča z 22 letno zaporno kaznijo.
Ali je Satoshi vedel, kaj ga čaka? Kaj so tiste značilnosti Bitcoin-a, ki omogočajo denarni sistem brez posrednika? Ali je veriženje blokov ključna stvar in zakaj sploh je bila odkrita že leta 1987, več kot 20 let pred Bitcoin-om? In kaj to pomeni, da je Evropska Centraln Banka že napovedala testno obdobje za digitalni Euro ter kako se ta ralikuje od trenutno delujočega digitlanega denarja?
Danes obstajajo zagovorniki kriptovalut in pa seveda tisti, ki mu nasprotujejo. A v kolikor imajo prav tisti, ki smo njihovi zagovorniki, potem pomeni, da boste morali to tematiko (vsaj do neke mere) obvladati prav vsi! Brez denarja, pa naj bo v digitalni ali pa papirnati obliki, danes enostavno ne gre.
O izvajalcu
Z nami bo Jernej Vrčko, že od leta 2000 aktiven na razvoju programskih rešitev, ko je prišel s študijem računalništva na FRI-UNI. Nekaj vidnejših referenc: Hermes Softlab (e-davki, HRS) in Optilab (insurance fraud detection start-up).
V start-up svet je vstopil leta 2010 in supaj s prijateljem Jernejem Pircem iz Krškega razvil jVet informacijski sistem za veterinarje (v uporabi še danes), vmes pa je sokreiral številne start-up-e in pomagal uveljavljenim podjetjem pri digitalni preobrazbi. 2016-ega leta je vstopil v kripto svet in so-ustanovil Genesis, inštitut za razvoj in raziskave tehnologij veriženja blokov. Leta 2017 je so-ustanovil znamko Palmatrix, ki deluje kot platforma palmatrix.com.
Zadnja 3 leta tako v Sloveniji kot na mednarodnem področju mentorira in svetuje predvsem na področju razvoja in digitalnega marketinga:

Crypto-Tron Exchange & Shop (crypto-tron.com) – Tajska kripto menjalnica in spletna trgovina v pre-ICO fazi
io – slovenski portal za tokenizacijo vsega v coming soon fazi
Green Bean – uspešen start-up iz Brežic na področju zdrave prehrane: https://www.facebook.com/greenbean.si
io – start-up iz Dunaja, ki je po obdobju dveh let tik pred go-live

Prijava na brezplačni dogodek

Ime in priimek:

Vaš GSM:

Vaš E-naslov:

Organizacija:

Statusna oblika:
s.p.d.o.o.start-updopolnilna dejavnostdrugo

Starost podjetja:
do 5 letnad 5 let

Strinjam se s politiko varovanja osebnih podatkov CPT Krško in dovoljujem Podjetniškemu inkubatorju Krško, da moje podatke uporablja za namene pošiljanja e-novic in vabil na njihove dogodke.

×

PRIPRAVA NA INŠPEKCIJO ZA VARNO HRANO IN DELO PO SISTEMU HACCP TER UKREPI ZA ZAŠČITO PRED OKUŽBO S Covid-19
2021-02-25 09:00 - 11:00 | digitalna oblika
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk za obdobje od 2018 do 2022, v organizaciji SPOT svetovanje Posavje – CPT Krško in izvajalca OOZ Sevnica vas vljudno
vabimo vas na brezplačno in aktualno spletno delavnico
PRIPRAVA NA INŠPEKCIJO ZA VARNO HRANO IN DELO PO SISTEMU HACCP TER UKREPI ZA ZAŠČITO PRED OKUŽBO S Covid-19,
ki bo v četrtek, 25. februarja 2021, s pričetkom ob 9.00. uri
V praksi nam obisk inšpektorja večinoma predstavlja stres, saj postopka in načina delovanja inšpekcijskih služb ne poznamo prav dobro. Seminar je namenjen seznanitvi s pravnimi podlagami za uveljavljanje zahtev varne hrane, s smernicami za dobro higiensko prakso, ter validaciji in racionalizaciji sistema HACCP. Doletela pa nas je tudi nova realnost, virus Covid-19. Nujno potrebni so novi ukrepi za zaščito tako zaposlenih kot strank, dodati pa je potrebno nova pravila ravnanja v gostinski in živilski stroki ter se po njih strogo ravnati.
Vsi, ki delate z živili in ste zato odgovorni za varnost živil, morate torej biti primerno usposobljeni za delo in seznanjeni z načeli dobre prakse za delo, ki ga opravljate. To velja tudi za študente in dijake. Nosilec živilske dejavnosti pa je odgovoren za to, da so osebe, ki delajo z živili v njegovem obratu, za svoje delo ustrezno usposobljene.
PROGRAM

Pravne podlage za uveljavljanje zahtev varne hrane
Odgovornost za varno hrano
Dejavniki tveganja: biološki, kemijski, fizični dejavniki tveganja
Smernice za dobro higiensko prakso in higienske zahteve
Spremljajoči higienski program in Sistem HACCP
Racionalizacija in validacija HACCP sistema – manj obrazcev, zapisov, manj dela, manj arhiva
Primer reševanja: enostavno vodenje HACCP sistema
Posebni ukrepi za zaščito zaposlenih in strank pred COVID-19
Smernice za čiščenje in razkuževanje prostorov
Kako privarčevati denar: kaj je obvezno in kaj ni več obvezno po zakonodaji?
Kako pripraviti dokumentacijo za inšpekcijski pregled?
Praktični primeri, v sodelovanju z udeleženci
Čistoča poveča ugled vašega podjetja

PREDAVATELJICA: Nataša Mežnarič, po izobrazbi diplomirana sanitarna inženirka, z dodatnim znanjem iz študija Vodenja kadrov, že enajsto leto vzpostavlja sisteme čiščenja in higiene v objektih. Je strokovna sodelavka Zdravstvene fakultete, smer sanitarno inženirstvo. Je mentorica študentov, pri njej opravljajo strokovno prakso bodoči zdravstveni inšpektorji. Je notranja presojevalka standarda kakovosti ISO 9001:2008. Za seboj ima že preko 300 projektov vzpostavljanja standardov higiene in HACCP sistemov.
DELAVNICA JE NAMENJENA malim in srednjim podjetjem, samostojnim podjetnikom, zaposlenim, ki se pri svojem delu srečujejo s proizvodnjo, prometom in prodajo živil: zaposlenim v barih, gostiščih, restavracijah, slaščičarnah, kavarnah, turističnih kmetijah, pekarnah, predelovalcih in prevoznikih živil … ter potencialnim podjetnikom.
Delavnica se izvaja na podlagi Uredbe o higieni živil in Zakona o zdravstveni ustreznosti živil in izdelkov ter snovi, ki prihajajo v stik z živili, ki določata, da v proizvodnji in prometu z živili lahko delajo samo osebe, ki imajo ustrezno strokovno usposobljenost in izpolnjujejo osnovne zahteve osebne higiene.
Poleg izrazito praktičnih vsebin, delavnica izpolnjuje pogoje za izdajo potrdil o rednem usposabljanju oseb, ki delajo z živili za odgovorne osebe, organizatorje prehrane ter osebe, ki prihajajo v stik z živili. Potrdilo boste udeleženci prejeli po e-pošti po zaključku spletne delavnice.
Udeleženci boste prejeli strokovno gradivo.
PRIJAVE
Delavnica bo izvedena v spletni (virtualni) obliki, zato je OBVEZNA elektronska prijava preko e-pošte, ki jo pošljite na anita.pecnik@ozs.si. V njej navedite ime in priimek udeleženca/slušatelja ter naziv vašega podjetja (obratovalnice). Prijave sprejemamo do vključno 15.2.2021. Trajanje delavnice 2 uri.
Po prijavi boste prijavljeni na e naslov prejeli povezavo (link), preko katere se boste pridružili v spletno učilnico ter kratka navodila za prijavo in sodelovanje.
Da sodelujte kot poslušalec je enostavno. Potrebujete le računalnik in internetno povezavo.

Naložbo sofinancirata Republika Slovenija in Evropska unija iz Evropskega sklada za regionalni razvoj

Inovativni Poslovni Modeli in Digitalni Marketing
2021-02-23 14:00 - 16:00 | digitalna oblika
Glasba, internet, igrice, poslovne aplikacije, socialni mediji,… Vse to in še marsikaj danes nosimo skorajda vsi ves čas pri sebi. Naše navade so se drastično spremenile v zadnjih 2 desetletjih, kakor se to še ni zgodilo nikoli v zgodovini človeštva – še posebej pa je v 2020 vse skupaj pohitril Corona virus!
Kako vse skupaj vpliva na razvoj poslovanja? Kakšne poslovne modele je omogočila računalniška revolucija in kasneje internetna? In ali lahko po vsem tem masovna uporaba relativno enostavne naprave vse skupaj še enkrat postavi na glavo?
Tematike, ki so zanimive za vsakogar, ki ga vsaj malce zanima poslovanje, novodobne tehnologije ali pa navade ljudi, kupcev, digitalnih nomadov,… Še posebej pa bo pritegnil tiste, ki vas zanima kako lahko danes praktično iz domačega naslonjača pričnete in izpeljete svoj lasten posel!
O izvajalcu
Z nami bo Jernej Vrčko, že od leta 2000 aktiven na razvoju programskih rešitev, ko je prišel s študijem računalništva na FRI-UNI. Nekaj vidnejših referenc: Hermes Softlab (e-davki, HRS) in Optilab (insurance fraud detection start-up).
V start-up svet je vstopil leta 2010 in supaj s prijateljem Jernejem Pircem iz Krškega razvil jVet informacijski sistem za veterinarje (v uporabi še danes), vmes pa je sokreiral številne start-up-e in pomagal uveljavljenim podjetjem pri digitalni preobrazbi. 2016-ega leta je vstopil v kripto svet in so-ustanovil Genesis, inštitut za razvoj in raziskave tehnologij veriženja blokov. Leta 2017 je so-ustanovil znamko Palmatrix, ki deluje kot platforma palmatrix.com.
Zadnja 3 leta tako v Sloveniji kot na mednarodnem področju mentorira in svetuje predvsem na področju razvoja in digitalnega marketinga:

Crypto-Tron Exchange & Shop (crypto-tron.com) – Tajska kripto menjalnica in spletna trgovina v pre-ICO fazi
io – slovenski portal za tokenizacijo vsega v coming soon fazi
Green Bean – uspešen start-up iz Brežic na področju zdrave prehrane: https://www.facebook.com/greenbean.si
io – start-up iz Dunaja, ki je po obdobju dveh let tik pred go-live

Več si lahko pogledate na LinkedIn strani: https://www.linkedin.com/in/jernejvrcko/
Prijava na brezplačni dogodek

Ime in priimek:

Vaš GSM:

Vaš E-naslov:

Organizacija:

Statusna oblika:
s.p.d.o.o.start-updopolnilna dejavnostdrugo

Starost podjetja:
do 5 letnad 5 let

Strinjam se s politiko varovanja osebnih podatkov CPT Krško in dovoljujem Podjetniškemu inkubatorju Krško, da moje podatke uporablja za namene pošiljanja e-novic in vabil na njihove dogodke.

×

Brezplačni webinar: Davčni obračun za leto 2020 in vračilo državne pomoči po interventni zakonodaji - NA VOLJO JE TUDI GRADIVO !
2021-01-28 09:00 - 12:00 | digitalna oblika
NE PREZRITE – na voljo je tudi gradivo z delavnice.
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk za obdobje od 2018 do 2022, v organizaciji SPOT svetovanje Posavje – CPT Krško in izvajalca OOZ Brežice, vas vljudno vabimo na brezplačen web seminar
DAVČNI OBRAČUN ZA LETO 2020 IN VRAČILO DRŽAVNE POMOČI PO INTERVENTNI ZAKONODAJI,
ki bo ki bo v četrtek, 28. januarja 2021, s pričetkom ob 9. uri.
Davčni zavezanci morajo do 31.3.2021 pripraviti obračun davka od dohodkov pravnih oseb in obračun davka od dohodkov iz dejavnosti za leto 2020. Ob pripravi davčnega obračuna bodo morali tudi preveriti ali izpolnjujejo pogoje za prejeto državno pomoč po interventni zakonodaji. Cilj seminarja je ponuditi udeležencem strokovno praktičen seminar (delavnico) z napotki in priporočili za pripravo davčnega obračuna in pregled interventne zakonodaje s poudarkom na vračilu državne pomoči.
Program:

Davčni obračun za leto 2020

Davčni obračun, rok za oddajo in plačilo davka
Upoštevanje odbitka tujega davka
Davčno priznani/nepriznani prihodki in odhodki
Rezervacije, odpisi terjatev in prevrednotenje finančnih naložb
Amortizacija
Plače in druga izplačila v zvezi z zaposlitvijo
Poslovanje s povezanimi osebami
Davčne olajšave
Posebnosti pri »normirancih«
Omejitev olajšav in efektivna obdavčitev – prvič v letu 2020

Vračilo državne pomoči

Neizpolnjevanje pogoja upada prometa (čakanje na delo, temeljni dohodek)
Izplačilo dobička, poslovne uspešnosti in nagrad poslovodstvu
Preplačila nekritih fiksnih stroškov
Postopek vračila pomoči

Predavateljica: Jasmina Malnar Molek, svetovalka v Svetovalnem centru Obrtno-podjetniške zbornice Slovenije. Predavateljica ima več kot 28 let delovnih izkušenj s področja financ, računovodstva in davkov, ki jih je pridobila v družinskem podjetju in finančni organizaciji. Je članica Strateškega sveta za debirokratizacijo na davčnem področju in avtorica številnih člankov z računovodskega in davčnega področja.
Udeležba na seminarju je brezplačna in dostopna vsem, ki se boste prijavili, prvenstveno je namenjena MSP-jem. Udeleženci prejmejo gradivo v e-obliki. Trajal bo 3 šolske ure.
Seminar bo izveden v virtualni obliki, zato prosimo udeležence k OBVEZNI elektronski prijavi preko e-pošte, ki jo pošljete na naslov: slavica.kostevc@ozs.si,karmen.levak@cptkrsko.si ali mateja.jurecic@cptkrsko.si . Prijave sprejemamo do vključno torka, 26. januarja 2021.
Vsi prijavljeni boste po e-pošti prejeli link – povezavo na spletni seminar preko katere se boste priključili (pridružili) v četrtek, 28. januarja 2021. Vsi prejmete po elektronski pošti navodila za sodelovanje in udeležbo na seminarju. Sodelovanje na seminarju, kot poslušalec je enostavno za to potrebujete le računalnik in internetno povezavo.
Vljudno vabljeni!

Naložbo sofinancirata Republika Slovenija in Evropska unija iz Evropskega sklada za regionalni razvoj

Delavnica Poslovanje na Hrvaškem in priložnosti popotresne obnove Zagreba
2020-12-22 09:00 - 11:00 | digitalna oblika
V okviru točke SPOT svetovanje Posavje organiziramo in vabimo na aktualno delavnico na tematiko »Poslovanje na Hrvaškem in priložnosti popotresne obnove Zagreba«, ki bo potekala v virtualni (spletni) obliki v torek, 22. decembra 2020, ob 9. uri
Številna slovenska podjetja iščejo poslovne priložnosti v tujini in Hrvaška je Slovencem najlažje dostopni trg, tudi zaradi skupne zgodovine in razumljivega jezika. Predno vstopate na trg druge države se je potrebno pozanimati o pogojih poslovanja v tej državi. Priložnosti za delo in poslovanje na Hrvaškem je veliko, predvsem na področju gradbeništva. Letos marca je hrvaško prestolnico prizadel uničujoči potres, ki je poškodoval številne zgradbe zato je hrvaška vlada sprejela načrt popotresne obnove Zagreba, razpisi bodo objavljeni začetek prihodnjega leta, zato vam bomo predstavili tudi te priložnosti.
Tema:

Zakonodajni okvir poslovanja na Hrvaškem (osnovne informacije glede »davčnih« obveznosti, višina DDV-ja, davkov, prispevkov; statusna organiziranost – kakšne oblike podjetij poznamo na HR in kako ustanoviti podjetje na HR),
Poslovanje na Hrvaškem (pogoji poslovanja, obveznosti, predhodna pridobitev in ureditev dokumentov, s primeri na posameznih dejavnostih, in sicer najbolj izpostavljenih dejavnostih, po katerih je največje povpraševanje),
Napotitev delavcev (obveznosti in postopki),
Pridobitev hrvaške davčne številke,
Popotresna obnova Zagreba,
Podporne institucije,
Vprašanja in odgovori.

Predavateljica: Janja Starc, direktorica/sekretarka OOZ Krško z številnimi referencami predavanja iz tega področja (OOZ Krško in ostale institucije v Krškem, OOZ Novo mesto, OOZ Škofja Loka, RA Obsotelje-Kozjansko, Obrtno-podjetniška zbornica Slovenije, SPOT Celje, GZS Koper, itd.), ustanovitev obrtno-podjetniške zadruge s sedežem v Zagrebu, podpis sporazumov o poslovnem sodelovanju z institucijami na Hrvaškem, organiziranje in izvedba številnih dogodkov, B2B srečanj, poslovnih konferenc (tudi na 50. MOS-u v Celju, kjer sem pripravila in izvedla Slovensko-hrvaški poslovni forum z udeležbo in podporo Vlade RH in slovenskih ministrstev in številni drugi dogodki), pobudnica in organizatorka ter moderatorka prvega bilateralnega srečanja slovenskega in hrvaškega gospodarskega ministra. Popotresno obnovo Zagreba bo predstavil Miran Šoić, pobudnik za ustanovitev zadruge, nekdanji glavni tajnih Hrvatske obrtničke komore, Obrtničke komore Zagreb, sedaj predsednik gradskog vječa Grada Samobor (del predavanja bo potekal v hrvaškem jeziku).
Udeležba na delavnici je brezplačna in dostopna vsem, ki se boste na delavnico prijavili, prvenstveno je namenjena MSP-jem.
Delavnica bo izvedena v virtualni obliki, zato prosimo udeležence k OBVEZNI elektronski prijavi preko e-pošte, ki jo pošljete na naslov: janja.starc@ozs.si. Prijave sprejemamo do vključno ponedeljka, 21. decembra 2020.
Vsi prijavljeni boste po e-pošti prejeli link – povezavo na spletno delavnico preko katere se boste delavnici priključili (pridružili) v torek, 21. decembra 2020 ob 8.50. Vsi prejmete po elektronski pošti navodila za sodelovanje in udeležbo na delavnici. Sodelovanje na delavnici, kot poslušalec je enostavno – za to potrebujete le računalnik in internetno povezavo.
Vljudno vabljeni in dobrodošli!

Ukrepi iz PKP-jev z računovodskega vidika - NA VOLJO TUDI GRADIVO !
2020-12-16 09:00 - 11:00 | digitalna oblika
Ne prezrite – na voljo tudi gradivo z delavnice !
======================================
V okviru točke SPOT svetovanje Posavje organiziramo in vabimo na aktualno delavnico na tematiko »Ukrepi iz PKP-jev z računovodskega vidika«, ki bo potekala v virtualni (spletni) obliki
v sredo, 16. decembra 2020, ob 9. uri
Epidemija korona virusa je letos prinesla kopico protikoronskih paketov, s katerimi se spreminjajo zakoni tudi v smislu pomoči gospodarstvu. Z delavnico vam želimo predstaviti vse PKP-je z računovodskega vidika, hkrati pa vam bomo predstavili tudi PKP6 in predvidene ukrepe v PKP7.
TEME DELAVNICE:

Ukrepi vseh PKP iz računovodskega vidika
PKP6 – novosti
PKP7 – predvideni ukrepi
Vprašanja in odgovori

Predavateljica: Marija TOMC MUC, izkušena davčna svetovalka in predavateljica. Predavanja bodo temeljila predvsem na primerih iz prakse pri beleženju oz. knjiženju vseh ukrepov PKP.
Udeležba na delavnici je brezplačna in dostopna vsem, ki se boste na delavnico prijavili, prvenstveno je namenjena MSP-jem.
Delavnica bo izvedena v virtualni obliki, zato prosimo udeležence k OBVEZNI elektronski prijavi preko e-pošte, ki jo pošljete na naslov: janja.starc@ozs.si. Prijave sprejemamo do vključno ponedeljka, 14. decembra 2020.
Vsi prijavljeni boste po e-pošti prejeli link – povezavo na spletno delavnico preko katere se boste delavnici priključili (pridružili) v sredo, 16. decembra 2020 ob 8.50. Vsi prejmete po elektronski pošti navodila za sodelovanje in udeležbo na delavnici.
Vljudno vabljeni in dobrodošli!

Spletno izobraževanje: Nadpovprečen nastop
2020-12-11 13:00 - 16:00
Je pred vami zares pomemben dogodek in si želite, da bi bil vaš nastop, govor ali prezentacija kar se da popoln in suveren?
Si želite pritegniti pozornost vaših poslušalcev že takoj na začetku in jih obdržati vključene in zainteresirane vse do konca nastopa?
Se vam zdi, da ste svoj govor že dobro dodelali, a niste prepričani, če je zares jasen, je v njem preveč/premalo podatkov, ste vključili vse pomembne elemente?
Ne veste točno, kako začeti in kako končati nastop, koliko si lahko privoščite na odru? Vas zanima, kaj bi se še dalo izboljšati?

Udeležite se spletnega izobraževanja, kjer boste prejeli odgovore na zgoraj zastavljena vprašanja – dileme.
Skozi spletni dogodek bomo naslovili naslednje vsebine:

Kako se uspešno predstaviti, nastopati?
Kako se pripraviti (priprava je 90% uspeha),
Kako definirati cilj predstavitve (zakaj nastopamo?),
Ugotovimo, kaj je tisto, kar naredi predstavitev nadpovprečno? Kako smo lahko drugačni in izstopamo?
Kako svoje nastope popestriti (kakšne začimbe uporabiti).

Udeležba na spletnih dogodkih je brezplačna, vendar je obvezna predhodna prijava na: inkubator@cptkrsko.si. Na naveden elektronski naslov sporočite svoje: ime, priimek, elektronski naslov in telefon. Po prijavi prejmete povabilo k udeležbi. Dodatne informacije tudi na: 07 490 22 20. Prijave možne do zapolnitve mest.
O izvajalki:
Nina Dušić Hren, je univ. dipl. psihologinja, certificirana NLP praktikantka, podjetnica in trenerka mehkih veščin. Pridobila je tudi mednarodno priznanje kluba Toastmasters za kompetentno govorko.
Za TEDx Ljubljana je pripravljala govornike na nastope in povezovala TEDxVelenje. Trenutno je tik pred pridobitvijo ICF certifikata za coacha. Je direktorica zavoda Dober stik, kjer izvaja programe nastopanja, vodenja delavnic, prodaje, delavnice komunikacije ter individualno svetuje. Prireja lastne dogodke pod imenom Večeri dobrega stika. Rada optimizira interna izobraževanja ter posameznike pripravlja za nastope na konferencah, predavanjih in sestankih. Kot zunanji konzultant sodeluje tudi s podjetjem GROW GROUP.
Pomagala je preko 2000 posameznikom do njihovega nnastopa in več kot 100 podjetjem do ustreznejše komunikacije. Tudi na UniCredit smo se že srečali 🙂
Skrbi tudi za razvoj novih programov, prodajo in se neprestano izobražuje. Treninge pripravlja za vse generacije, tako v javnem kot zasebnem sektorju.

Spletno izobraževanje: Bodite odlični pri doseganju zastavljenih ciljev (2 del)
2020-12-02 13:00 - 16:00 | CPT Krško, Cesta krških žrtev 46, Krško, 8270
Dan 2 (sreda, 2. december; od 13. do 16. ure)
Akcijski načrt
Konstruktivne spremembe:

preseganje cone udobja
na kaj imeti fokus in pomen sedanjega trenutka
transformacija destruktivnih miselnih vzorcev in prepričanj

Sistem odličnosti:

kakšen sistem potrebujemo za odlično dnevno rutino
zakaj je disciplina bolj pomembna kot motivacija

Kreiranje pozitivnega okolja
Razvoj pozitivnih navad:

Metoda DOC
Metoda 4S
Metoda SHED

Vsak udeleženec bo tako ob koncu delavnice imel izdelan edinstveni osebni akcijski načrt:

Postavljanje ciljev po metodi SMART
En dober razlog zakaj JA
Kje sem dober?
Kaj mi je do sedaj dobro uspelo?
Na kaj sem ponosen in zakaj?
Kateri so destruktivni vzorci od katerih se lahko ločim ?
Kako se želim počutiti (osredotočenost na energijo, frekvenco ter vibracijo in ne na materijo)
Dnevnik in rutina odličnosti doseganja ciljev – zjutraj, preden začnem z delom
Dnevnik in rutina odličnosti doseganja ciljev – po službi, ko končam z delom

Udeležba na spletnih dogodkih je brezplačna, vendar je obvezna predhodna prijava na: inkubator@cptkrsko.si. Na naveden elektronski naslov sporočite svoje: ime, priimek, elektronski naslov in telefon. Po prijavi prejmete povabilo k udeležbi. Dodatne informacije tudi na: 07 490 22 20. Prijave možne do zapolnitve mest.

Spletno izobraževanje: Bodite odlični pri doseganju zastavljenih ciljev (1 del)
2020-12-01 13:00 - 16:00 | digitalna oblika
Presezite lastne omejitve in prepričanja, ki vas ovirajo do odličnosti in uspešnosti pri doseganju zastavljenih ciljev s pomočjo novih dognanj nevroznanosti.
Vsakdo od nas ima cilje, vendar le malo si jih zna pravilno postaviti in jih v praksi dejansko tudi realizirati. Vsakdo od nas je namreč edinstvena oseba z darovi in talenti, potrebno jih je le odkriti, razviti in usmeriti v pravo smer.
Na interaktivnem on-line izobraževanju boste spoznali zadnja dognanja nevroznanosti na področju delovanja naših možganov in se naučili kako si pravilno zastaviti cilje in kako delovati, da jih boste tudi uspešno dosegli
Naučili se boste kako si pravilno zastaviti cilje po metodi SMART, da bodo ti pisni, merljivi, atraktivni, realni in terminsko določeni. Pomembna je vaša naravnost pri doseganju ciljev – EN dober razlog zakaj JA. Ko boste to imeli, se boste naučili kaj pomeni uspešnost, kaj pomeni učinkovitost in ključne metode, ki vas vodijo k vašemu želenemu cilju in uspehu. Način vašega delovanja bo usmerjen v doseganje vaših najboljših rezultatov.
3 ključne metode za našo odličnost pri doseganju ciljev:

SHED (Separate the Treasure, Heave the Trash, Empower your Identity, Drive yourself forward)
DOC (Do, Observe, Correct)
4S (Simplify, Small, Short Slow)

Na interaktivnem on-line izobraževanju se boste naučili kako spremeniti destruktivne programe, ki jih imate v vaši podzavesti (nezavednem delu) po modelu kvantne fizike in dveh odličnih metodah umirjanja in ˝programiranja˝ uma po dveh svetovno znanih osebnosti na področju premikanja mej na podlagi zadnjih dognanj nevroznanosti:

metoda Dr. Joe Dispenze, ki je svetovno priznani znanstvenik, avtor številnih knjižnih uspešnic in tudi nagrajenega filma: »What the Bleep Do We Know!?«
metoda Wim Hofa, ki je nosilec 26 svetovnih rekordov v Guinessovi knjigi rekordov. Pravijo mu tudi ledeni mož (»Ice Man«).

S tem boste »programirali« vaš avtomatski nezavedni program, da bo deloval v vašo korist. Tako da bodo tudi vaše navade postale navade uspešnih ljudi!
Z vajami preko fizičnega telesa boste sami prišli do spoznanja česa vsega ste dejansko zmožni. Pri tem nam bodo pomagale vaje usklajenosti uma, emocij in telesa, ki izhajajo iz japonske borilne veščine Aikido in ruske borilne veščine Systema. Zadnja dognanja na področju nevroznanosti so tudi že dokazala, da smo ljudje zmožni veliko več, kot si pa dejansko mislimo. Ne pustite, da vam razum in čustva onemogočijo doseganje zastavljenih ciljev. Spravite jih pod kontrolo, tako da bodo delovala v vašo korist.
Vsak udeleženec bo tekom interaktivne on-line delavnice za sebe izdelal tudi edinstveni osebni akcijski načrt.
Program interaktivnega on-line izobraževanja:
Dan 1 (torek, 1. december; od 13. do 16. ure)
Želja ali cilj?
Veliko ljudi ima želje, a zelo malo si zna postavljati tudi cilj na pravilen način za uresničitev te želje in doseganje cilja.

Razlika med željo in ciljem
Pomen čustev pri doseganju ciljev
Pomen misli pri doseganju ciljev
Cona udobja
Kakšne so naše dejanske zmožnosti
Kako narediti spremembo v smeri doseganja ciljev
Določanje ciljev po metodi SMART

Udeležba na spletnih dogodkih je brezplačna, vendar je obvezna predhodna prijava na: inkubator@cptkrsko.si. Na naveden elektronski naslov sporočite svoje: ime, priimek, elektronski naslov in telefon. Po prijavi prejmete povabilo k udeležbi. Dodatne informacije tudi na: 07 490 22 20. Prijave možne do zapolnitve mest.
Predavatelj:
mag. Peter Babarovič
je magistriral s področja podjetništva na Ekonomski fakulteti v Ljubljani in sicer na temo “Kakovostno ravnanje s čustvi v podjetju”. Svoje znanje o človeških potencialih že več kot 16 let razvija tudi kot učitelj in vaditelj veščine Ki Aikida. Je avtor številnih člankov na temo uspešnega in učinkovitega vodenja, razumevanja ter razvoja lastnega potenciala. Ukvarja se z usposabljanjem, treningi in coachingi vodstvenega kadra v podjetjih.
Svojo poklicno pot je začel kot gradbenik, saj je najprej diplomiral na Fakulteti za gradbeništvo v Ljubljani. Čeprav je gradbeništvo spoznal zelo dobro (od fizičnega delavca na gradbišču, do delovodje, obračunskega tehnika, statika, vodje projektov), se je njegova pot kmalu spremenila in preusmerila iz naravoslovne v družboslovno smer, saj je začutil, da je njegovo poslanstvo v življenju drugje.
Angažiralo ga je že preko 100 slovenskih podjetj, dve leti pa je deloval kot trener in coach tudi v sklopu mednarodne skupine NEWAYS. Zadnja leta pa deluje kot odličen predavatelj predvsem na področjih: Učinkovito vodenje, Optimalna izraba časa, Osredotočenost in navdušenje pri delu, Moja odgovornost za uspeh. Usposabljanja vedno vključujejo tudi zavedanje pomembnosti postavljanja konstruktivnih ciljev ter s tem povezane lastne odgovornosti za sprejemanje in doseganje teh ciljev. Velik poudarek je tudi na osebnem delovanju, organizaciji časa, organiziranosti dela ter sledenju zastavljenim ciljem. Izvaja tudi individualne coachinge in motivacijska predavanja – lasten BTI pristop za razvoj potencialov.
Udeležba na spletnih dogodkih je brezplačna, vendar je obvezna predhodna prijava na: inkubator@cptkrsko.si. Na naveden elektronski naslov sporočite svoje: ime, priimek, elektronski naslov in telefon. Po prijavi prejmete povabilo k udeležbi. Dodatne informacije tudi na: 07 490 22 20. Prijave možne do zapolnitve mest.

Delavnica "Optimizacija davčne osnove in davčne novosti"
2020-12-01 13:00 - 15:00 | digitalna oblika
V okviru točke SPOT svetovanje Posavje organiziramo in vabimo na delavnico »Optimizacija davčne osnove in davčne novosti«, ki bo potekala v ki bo potekala v virtualni (spletni) obliki
v torek, 1. decembra 2020, ob 13. uri
Vsebina:

davčne novosti,
obdavčitev kapitala,
optimizacija davčne osnove,
kaj vse je potrebno postoriti pred zaključkom davčnega leta.

Udeleženci prejmete gradivo v e-obliki.
Predavateljica: Marija TOMC MUC, izkušena davčna svetovalka in predavateljica. Predavanja bodo temeljila predvsem na primerih iz prakse in najpogostejših poslovnih dogodkih ter podrobnejša predstavitev davčnih novosti.
Udeležba na delavnici je brezplačna in dostopna vsem, ki se boste na delavnico prijavili, prvenstveno je namenjena MSP-jem.
Delavnica bo izvedena v virtualni obliki, zato prosimo udeležence k OBVEZNI elektronski prijavi preko e-pošte, ki jo pošljete na naslov: janja.starc@ozs.si.
Prijave sprejemamo do vključno ponedeljka, 30. novembra 2020 do 12h.
Vsi prijavljeni boste po e-pošti prejeli link – povezavo na spletno delavnico preko katere se boste delavnici priključili (pridružili) v torek, 1. decembra 2020 ob 12.45. Vsi prejmete po elektronski pošti navodila za sodelovanje in udeležbo na delavnici.
Sodelovanje na delavnici, kot poslušalec je enostavno za to potrebujete le računalnik in internetno povezavo.

"ŠIBKA TOČKA" - zavora ali sprožilec trajnostnega napredka
2020-11-26 17:00 - 19:30 | digitalna oblika
On-line dogodek: “ŠIBKA TOČKA” – zavora ali sprožilec trajnostnega napredka
Na prvi izmed treh spletnih delavnic, se boste poglobljeno ukvarjali s trenutno realnostjo, ko nam vsem bolj ali manj »gori pod nogami« in smo se posledično vsi, hote ali ne, znašli v procesu transformacije. Vprašanje je, ali bomo tako lastno kot poslovno transformacijo zavedno upravljali mi, ali bo le ta upravljala nas, medtem pa bomo brez pravega nadzora drveli po napačni poti.
Pomembno je, da »pogorišča« čimprej obnovimo in postavimo še močnejše in boljše temelje, na katerih bosta osnovana naša rast in napredek v dobro vseh, narave, ljudi in skupnosti.
Odlično izhodišče konstruktivnemu dialogu o zavedni ali nezavedni transformaciji bodo najprej podali predstavniki podjetij, ki so pripravljeni svoje bolj ali manj boleče sprožilce nujne transformacije deliti z nami in so se soočili:

s skoraj popolno izgubo posla,
z nepričakovano rastjo posla,
z dolgotrajno odsotnostjo ter stisko zaposlenih,
ali še s katero drugo intenzivno izkušnjo.

Poleg predstavnikov podjetij bodo z nami tudi izkušeni strokovnjaki, ki bodo s strokovnimi komentarji in priporočili podkrepili nujne procese iz področja transformativnega vodenja in komunikacije ter trajnostne transformacije poslovnih modelov in strateških usmeritev v času, ko v podjetju zavladajo »izredne razmere«.
Izkušnje drugih, medsebojna pomoč in sodelovanje nas obogatijo in so lahko mogočno vodilo, ki nas v kritičnih situacijah popelje na pravo pot.
Dogodek bo 26. 11. 2020 od 17.00 do 19.30 preko spletne platforme ZOOM WORKSHOP. Število mest je omejeno na 15 podjetij. Prijave najkasneje do 23.11.2020. Delavnica je brezplačna in prvenstveno namenjena podjetjem z več kot 10 zaposlenimi.
Prijave zbiramo na povezavi TUKAJ!

"Delo na domu in novosti PKP5" - na voljo tudi GRADIVO !
2020-11-17 09:00 - 10:45 | digitalna oblika
Ne prezrite – na voljo je tudi GRADIVO z delavnice !
V okviru točke SPOT svetovanje Posavje organiziramo in vabimo na aktualno delavnico na tematiko »Delo na domu in novosti v zadnjem paketu PKP5«, ki bo potekala v virtualni (spletni) obliki
Vsebina:
Delo od doma je v zadnjih letih v porastu. K njegovemu razcvetu pa je pripomogla situacija v zvezi s korona virusom. Kljub temu, da delodajalec organizira delo od doma, mora spoštovati delovnopravne vidike in vidik varnosti in zdravja pri delu. Se pa v praksi velikokrat zastavlja vprašanje, kakšne so pravice in dolžnosti delavcev, kakšen je možen nadzor s strani delodajalcev in predvsem kako delodajalec delavcu zakonito odredi ali se z njim dogovori za delo od doma. Že od 13.3.2020 dalje imamo v veljavi interventno zakonodajo, ki je posledica korona virusne bolezni. Ker se nekateri ukrepi iztekajo, se je že sprejel novi sveženj ukrepov PKP5, v prihajanju je PKP6, ki bo namenjen blaženju posledic epidemije. PKP 5 prinaša tako ukrepe namenjene delodajalcem za njihove delavce, kot tudi za samozaposlene.
TEME DELAVNICE:
A: Delo na domu

Ali je za delo od doma nujna izdelava ocene tveganja?
Kdaj gre za delo od doma?
Kdaj lahko delodajalec delavcu enostransko odredi delo od doma?
Kdaj je za delo od doma potrebna sklenitev nove pogodbe o zaposlitvi in ali zadostuje aneks?
Kakšne evidence je delodajalec dolžan voditi v času dela od doma?
Kako delodajalec lahko nadzoruje delavca?
Kaj je treba sporočati inšpektoratu za delo?
Kakšne so pristojnosti inšpektorjev pri delu od doma?
Kaj lahko delodajalec stori, če delavec odklanja delo od doma?
Kako delodajalec doseže, da delavci ponovno pričnejo delati na sedežu delodajalca?
Ali je sprejem pravilnika o delu na domu nujen?
Kako delodajalec preverja, ali je delovno okolje delavca varno za delo?
Kako izračunamo višino nadomestila za uporabo sredstev?

B: Novosti PKP 5:

Čakanje na delo.
Delo s skrajšanim delovnim časom.
Tri dnevno bolniško nadomestilo v breme
Delno povračilo nadomestila plače delodajalcu zaradi opravičene odsotnosti zaradi višje sile ali odrejene karantene delavcu.
Temeljni dohodek za samozaposlene
Povračilo delnega izgubljenega dohodka za samozaposlene v primeru odrejene karantene.

C: Odgovori na vprašanja ter diskusija
Predavateljica: Mag. Nina Scortegagna Kavčnik, je vodja Službe za pravne, kadrovske in splošne zadeve in vodja Svetovalnega in izobraževalnega centra pri Obrtno – podjetniški zbornici Slovenije. Je predavateljica na fakulteti ter višjih šolah. Redno predava na strokovnih konferencah. Je avtorica več kot 220 strokovnih in znanstvenih člankov. Napisala je tudi knjige: Sporazum o odpovedi neuvedenemu dedovanju, Najemna pogodba za stanovanje in poslovni prostor, Zakonita odpoved pogodbe o zaposlitvi iz poslovnega razloga, Vse, kar morate vedeti o letnem dopustu in regresu ter Odpoved pogodbe o zaposlitvi (v soavtorstvu). Sodelovala je pri pogajanjih na delodajalski strani za vse tri interventne pakete in je trenutno članica pogajalske skupine na delodajalski strani za spremembo delovno-pravne zakonodaje.
Udeležba na delavnici je brezplačna in dostopna vsem, ki se boste na delavnico prijavili, prvenstveno je namenjena MSP-jem.
Delavnica bo izvedena v virtualni obliki, zato prosimo udeležence k OBVEZNI elektronski prijavi preko e-pošte, ki jo pošljete na naslov: janja.starc@ozs.si. Prijave sprejemamo do vključno petka, 13. novembra 2020.
Vsi prijavljeni boste po e-pošti prejeli link – povezavo na spletno delavnico preko katere se boste delavnici priključili (pridružili) v torek, 17.11.2020 ob 8.45. Vsi prejmete po elektronski pošti navodila za sodelovanje in udeležbo na delavnici. Sodelovanje na delavnici, kot poslušalec je enostavno za to potrebujete le računalnik in internetno povezavo.

Naložbo sofinancirata Republika Slovenija in Evropska unija iz Evropskega sklada za regionalni razvoj.

Strokovni dogodek: LES - NAŠA ZELENA PRIHODNOST
2020-11-11 10:00 - 17:00 | digitalna oblika
Stanje lesne industrije v Sloveniji/vpliv COVID krize, trendi, izzivi, težave, priložnosti.
Ukrepi države za spodbujanje vlaganj in razvoja v lesni panogi.
Zelena javna naročila. Evropski zeleni dogovor.
Lesene stavbe za zeleno prihodnost. Krožno, digitalno, pametno – priložnosti za lesarje.
Priznani domači in tuji predavatelji. Primer dobre prakse uvajanja krožne ekonomije.

Dogodek bo potekal izključno v digitalni obliki. Prijavite se lahko TUKAJ
Preberite si več o programu dogodka oz. več informacij širše o samem dogodku TUKAJ

Delavnica "SKUPAJ PREMAGAJMO COVID"
2020-10-14 18:00 - 19:00 | MOS – spletna platforma
Spoštovani,
v sklopu letošnjega spletnega MOS vas vabimo na spletni dogodek, na katerem bodo predstavljeni COVID-19 ukrepi za mikro, mala in srednje velika podjetja in instrumenti usmerjanja razvojnih spodbud v prihodnosti.
Dogodek se bo odvijal 14. oktobra, od 18.00 do 19.00 na spletni platformi MOS.
Program dogodka

Uvodni pozdrav in kratka predstavitev ukrepov MGRT, Sibil Klančar, vodja Službe za razvojna sredstva Ministrstva za gospodarski razvoj in tehnologijo
Slovenski podjetniški sklad: Predstavitev aktualnih ukrepov Slovenskega podjetniškega sklada (COVID mikrokreditov in javnega poziva COVID19 za nakup zaščitne opreme)
SID banka: Korona financiranje za mala in srednja podjetja
SPIRIT Slovenija: Sofinanciranje razvojno – raziskovalnih projektov za odpravo posledic COVID-19·
Ministrstvo za gospodarski razvoj in tehnologijo: Usmerjanje razvojnih spodbud v prihodnosti, instrument “next generation”
Odgovori na vprašanja udeležencev

Udeležba na spletnem dogodku je brezplačna.
Več informacij na vabilu.

GoStartup šola
2020-10-05 08:00 - 17:00 | Primorski tehnološki park d.o.o., Mednarodni prehod 6, Vrtojba, 5290, Slovenija
GoStartup šola je šesttedenski program, namenjen ustanoviteljem mladih podjetij, ki želijo izboljšati svoje poslovne rezultate.
Kaj dobiš?

Dvomesečni program – Intenziven dvomesečni program, namenjen podjetnikom za širjenje znanja in veščin – začetek 5.10.2020 in poteka 2-krat tedensko v oktobru in novembru.
Masterclass delavnice – Delavnice pod vodstvom podjetnikov, ki zajemajo znanje o vitkih metodologijah, growth hackingu in startup podjetništvu.
Ena-na ena mentorstvo – Skrbno izbrani mentorji, ki nudijo praktično podporo in dragocene izkušnje.
Coworking prostor – Brezplačne mize za celotno ekipo v dinamičnem delovnem prostoru za obdobje enega leta.
Program rasti – Nadaljnja podpora z naprednimi programi za rast in razvoj podjetja.
Zaključna predstavitev – Dan za predstavitev vaših dosežkov med programom s podjetniki, mentorji in novinarji.

Udeležba je brezplačna, PRIJAVE do 23.9.2020
Več info na https://www.primorski-tp.si/gostartup-sola/

Naložbo sofinancirata Republika Slovenija in Evropska unija iz Evropskega sklada za regionalni razvoj

Srečanje institucij podpornega okolja v okviru podjetniškega dneva - otvoritev podjetniškega inkubatorja Krško
2020-09-29 11:30 - 15:00 | Podjetniški inkubator Krško, Cesta krških žrtev 44, Krško
Dogodek je namenjen srečanju in povezovanju podpornega podjetniškega okolja v regiji. Boljše medsebojno poznavanje in sodelovanje bo privedlo do še kakovostnejših storitev, podjetniki oz. podjetja v naši regiji pa se bodo bolje spopadali s podjetniškimi izzivi in lažje izkoristili priložnosti v okolju.
Kratek program srečanja:
11.30 – 13.00 Otvoritev Podjetniškega inkubatorja Krško
13.00 – 13.05 Uvodni pozdrav | direktorica Kristina Ogorevc Račič
13.05 – 15.00 Predavanje »Kako od 0 do 100 idej in potem do prave ?« o kreativnosti, podjetnosti, sodelovanju, inovativnosti, divergentnem in konvergentnem razmišljanju…
| mag. Nastja Mulej, licencirana trenerka, dolgoletna predavateljica in moderatorka, svetovalka in raziskovalka
Vse zainteresirane vabimo, da svojo udeležbo potrdite – najkasneje do ponedeljka, 28.9.2020. Naši kontakti: mateja.jurecic@cptkrsko.si (07/490 22 25) ali karmen.levak@cptkrsko.si (07/490 22 24), kjer smo na voljo za dodatne informacije.
Dogodek bo organiziran z upoštevanjem navodil NIJZ, vsak udeleženec poskrbi za zaščitno masko.
==================
Dogodek je bil uspešno izveden, več o dogodku si preberite na povezavi – novice.

Naložbo sofinancirata Republika Slovenija in Evropska unija iz Evropskega sklada za regionalni razvoj

Strokovna delavnica: MOJE PODJETJE NA SOCIALNIH OMREŽJIH - na voljo tudi gradivo !
2020-09-16 09:00 - 11:00 | Mesta hiša Brežice, Cesta prvih borcev 22, Brežice, Slovenija
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk , v organizaciji SPOT svetovanje Posavje – CPT Krško in izvajalca OOZ Brežice, vas vabimo na brezplačno strokovno delavnico
MOJE PODJETJE NA SOCIALNIH OMREŽJIH,
ki bo v sredo, 16. septembra 2020 ob 9. uri,
v predavalnici Mestne hiše Brežice, CPB 22, Brežice

Vsebina delavnice:

Uvodna beseda – pomen socialnih omrežij
Priljubljenost družbenih omrežij
Zakaj so socialna omrežja nujna za podjetja
Pregled najpopularnejših socialnih omrežij
Primeri dobrih praks
Najpogostejše napake na socialnih omrežjih
Zaključek

Predavatelj:
Sašo Panić, specialist za digitalne rešitve, direktor podjetja ETREND d.o.o. – Digitalizacija podjetij, digitalne rešitve in strategije.
Delavnica je namenjena ciljni skupini naslednjih udeležencev: obstoječa podjetja in podjetniki iz regije Posavje, potencialni podjetniki iz regije Posavje ter vsi, ki jih zanima opravljanje samostojne dejavnosti in področje podjetništva.
Udeležba na delavnici je brezplačna in dostopna vsem, ki se boste na delavnico prijavili (brez prijave udeležba ne bo možna!). Gradivo prejmete pred pričetkom delavnice.
PRIJAVE sprejemamo v pisarni OOZ Brežice (Slavica Kostevc, tel. 49-92-270, mob. 051/427-911 ali po e-pošti slavica.kostevc@ozs.si), do vključno četrtka, 10.septembra 2020 oz. do zasedbe prostih mest.
Število udeležencev je zaradi upoštevanja corona ukrepov, navodil NIJZ in varne izvedbe omejeno!
Vljudno vabljeni!
==============
Delavnica je bila uspešno izvedena, oglejte si gradivo v obliki prezentacije .
Še utrinek z delavnice:

Naložbo sofinancirata Republika Slovenija in Evropska unija iz Evropskega sklada za regionalni razvoj

GoStartup Weekend
2020-09-11 16:00 - 2020-09-13 21:00 | Primorski tehnološki park d.o.o., Mednarodni prehod 6, Vrtojba, 5290, Slovenija
GoStartup Weekend (11.-13.9.2020) je mednarodni intenzivni sklop delavnic, tekom katerega ambiciozni posamezniki spoznajo, kako iz ideje razviti produkt ali storitev po meri kupca.
Dobrodošli so podjetniki na vseh stopnjah, raziskovalci, študentje ter posamezniki ali ekipe s poslovnimi idejami. ali pa tudi tisti, ki jih zanima svet podjetništva, vendar svoje ideje še nimajo.
GoStartup vikend vključuje:

Štiri podjetniške delavnice o štirih ključnih korakih razvoja podjetniške ideje
Posvetovanja 1:1 z izkušenimi podjetniškimi mentorji
Novo mrežo podjetnikov, raziskovalcev, razvijalcev, oblikovalcev, ki bi radi, tako kot ti, spremenili svet na bolje
Obroke v petek zvečer, soboto in nedeljo
Kava v poljubnih količinah 😉

Udeležba je brezplačna. Več info na: https://www.primorski-tp.si/gostartup-vikend/

Obnovitveni tečaj higiene živil in HACCP s poudarkom na ukrepih v zvezi s COVID-19
2020-06-23 18:00 - 20:30 | (Območna obrtno-podjetniška zbornica Krško), Cesta krških žrtev 67, Krško., Cesta krških žrtev 67, Krško
V okviru točke SPOT svetovanje Posavje organiziramo in vabimo na delavnico
»Obnovitveni tečaj higiene živil in HACCP s poudarkom na ukrepih v zvezi s COVID-19″,
ki bo potekala v torek, 23. junija 2020, ob 18. uri,
v sejni sobi Območne obrtno-podjetniške zbornice Krško, Cesta krških žrtev 67, Krško.

Delavnica je namenjena gostincem in živilcem in vsem, ki prihajate v stik z živili in ste se dolžni stalno usposabljat in izobraževati iz tega področja. Letošnja tematika bo s poudarkom na ustreznih ukrepih in izvajanju dobre higienske prakse namenjene preprečevanju širjenja nalezljivih bolezni in ukrepih COVID-19. Udeleženci boste prejeli potrdilo o udeležbi, katero vam bo služilo kot dokazilo o rednem izpopolnjevanju iz področja higiene živil, ki je z namenom zagotavljanja varnosti in neoporečnosti hrane eden pomembnejših segmentov varne priprave hrane in živil.
Vsebina:
1. Ponovitev vsebin DHD – dobre higienske prakse (sistem kakovosti v gostinstvu in živilstvu, kot so standardi, izračuni hranilne vrednosti, alergeni…; higiena živil po sistemu HACCP; novosti na področju higiene živil, itd.)
2. Ponovitev standardov osnovnega pravila higiene živil – umivanje rok in mikrobiološki dejavniki tveganja
3. Pomen dobre higienske prakse v povezavi z ukrepi za zajezitev širjenja korona virusa in drugih nalezljivih bolezni
4. Dobra proizvodna praksa (DPP) in vključevanje validacije in verifikacije v DPP
5. Vprašanja in odgovori
Predavatelj: doc. dr. Sergej Gričar.
Udeležba na delavnici je brezplačna in dostopna vsem, ki se boste na delavnico prijavili.
Prijave sprejemajo v pisarni Območne obrtno-podjetniške zbornice Krško, na telefonu 07 4925343, 4901220 ali na e-naslov: janja.starc@ozs.si in sicer do 22.06.2020 oz. do zapolnitve prostih mest, tudi zaradi zagotovitve ustrezne razdalje, kot ukrep širjenja COVID-19. Pohitite s prijavami.
Vljudno vabljeni in dobrodošli!

Naložbo sofinancirata Republika Slovenija in Evropska unija iz Evropskega sklada za regionalni razvoj

Delavnica na temo ravnanja z embalažo ter obveznosti povzročiteljev odpadkov
2020-06-23 13:00 - 16:00 | Območne obrtno-podjetniške zbornice Sevnica, Cankarjeva ulica 1, Sevnica, 8290
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk za obdobje od 2018 do 2022, v organizaciji SPOT svetovanje Posavje – CPT Krško in izvajalca OOZ Sevnica vas PONOVNO vljudno vabimo na brezplačno strokovno delavnico
SPREMEMBE UREDBE O RAVNANJU Z EMBALAŽO IN
ODPADNO EMBALAŽO TER OBVEZNOSTI
POVZROČITELJEV ODPADKOV V DEJAVNOSTI,
v torek , 23. junija 2020, s pričetkom ob 13. uri,
v veliki konferenčni dvorani Območne obrtno-podjetniške zbornice Sevnica,
Cankarjeva ulica 1, 8290 Sevnica
Roki za oddajo letnih poročil o količini embalaže in poročil o nastalih odpadkih v vaši dejavnosti za leto 2019, ki bi jih morali zavezanci oddati ARSO do 31.3.2020 so bili z Zakonom o interventnih ukrepih za zajezitev epidemije KOVID podaljšani tako, da se izteče rok 60. dan po preklicu epidemije.
To pomeni, da se rok za oddajo poročil zavezancem, ki morate poročati ARSO izteče 29.7.2020 !
Spremenjena Uredba o ravnanju z embalažo in odpadno embalažo je v lanskem letu prinesla kar nekaj novosti, predvsem za tiste, ki na slovenski trg dajejo manj kot 15 ton embalaže letno skupaj z embaliranim blagom. Tako za zavezance, ki dajejo na trg male količine embalaže ni več odpustkov glede vodenja evidenc in poročanja.
Na delavnici boste izvedeli ali sodite med embalerje (npr. naredite izdelek, ga ovijete s folijo in položite na paleto), v katerih primerih je potrebno poročati za palete (povratne in nepovratne), kaj je servisna embalaža, kaj je aktualnega glede odpadkov po določenih dejavnostih (odpadna olja, oljni filtri, odpadne krpe, emulzije, kovinski ostružki ipd.) in kaj velja za uporabo plastičnih vrečk na prodajnih mestih …
VSEBINA DELAVNICE:

Obveznosti embalerjev izdelkov (uporaba folije, kartona, palet in druge embalaže za prodajo izdelkov)
Obveznosti pri uvozu izdelkov iz drugih držav
Praktični primeri iz dejavnosti (kdaj je paleta embalaža, kdo poroča o tem …)
Kaj je potrebno poročati o embalaži
Vodenje evidenc (tehtanje, kdaj nastane obveznost)
Priprava poročila
Kako se prijaviti v aplikacijo za poročanje Agencije RS za okolje

V drugem delu delavnice pa boste prejeli informacije kakšne so obveznosti povzročiteljev odpadkov, predvsem ločenega zbiranja, oddaje zbiralcem in v katerih primerih je potrebno na Agencijo RS za okolje poročati o nastalih odpadkih na Agencijo RS za okolje.

Ravnanje z nastalimi odpadki pri povzročiteljih, vodenje evidenc, poročanje o nastalih odpadkih, priprava in oddaja poročila na Agencijo RS za okolje do 29.7.2020
Vprašanja udeležencev in odgovori nanje

Delavnico bo vodila mag. Katarina Železnik Logar, IVD Maribor, svetovalka na področju varnosti in zdravja pri delu, varstva okolja, izdelave strokovnih ocen o vplivih na zrak, hrup, vode, izdelave revizij poročil o vplivih na okolje, izvajanje okoljskega monitoringa vplivov na okolje, meritve … in avtorica številnih strokovnih člankov.
Delavnica je namenjena vsem dejavnostim oz. obstoječim podjetjem in podjetnikom iz regije Posavje, potencialnim podjetnikom iz regije Posavje ter vsem, ki jih zanima opravljanje samostojne dejavnosti in področje podjetništva. Za udeležence bo pripravljeno gradivo. Čas trajanja delavnice 4 šolske ure.
Za udeležbo je prijava obvezna ! Prijave zbirajo na OOZ Sevnica do vključno 17.6.2020 oz. do zasedenosti prostih mest (telefon 07/ 8165 280 ali anita.pecnik@ozs.si ). Ob zapolnjevanju prostih mest bodo upošteva priporočila NIJZ. Ravno tako jih morate upoštevati kandidati ob udeležbi na delavnici.
Stroške izobraževanja krije Spot svetovanje Posavje. Dodatne informacije nudi strokovna služba OOZ Sevnica.
Vabljeni k prijavi !

Naložbo sofinancirata Republika Slovenija in Evropska unija iz Evropskega sklada za regionalni razvoj.

NAJBOLJŠA VINA IZ POSAVJA z g. STEVEN-om SPURRIER-jem
2020-06-18 19:00 - 22:00 | Posestvo Albiana, Nemška vas 1, Leskovec pri Krškem, 8273
Center za podjetništvo in turizem Krško – SPOT svetovanje Posavje vas v okviru odpiranja novih poslovnih priložnosti vabi na spletno degustacijo.
NAJBOLJŠA VINA IZ POSAVJA z g. STEVEN-om SPURRIER-jem, ki bo 18.6.2020 ob 19. uri V ŽIVO iz Posestva Albiana, m(Nemška vas 1, 8273 Leskovec pri Krškem).

Pripravite se na neverjeten večer z vrhunskimi posavskimi vini in izjemnim vinskim poznavalcem g. Stevenom Spurrierjem, ki se nam bo pridružil v živo iz Anglije.
Vina bodo komentirali tudi:

Chef Jure Tomič, Ošterija Debeluh
Miha Istenič, Penine Istenič
Miha Ritonja, enolog- Posest Albiana
Chef Grega Repovž, Gostilna Repovž
Gašper Čarman, eVino

Dogodek je brezplačen in je namenjen malim in srednje velikim podjetjem, ki se ukvarjajo z dejavnostjo vinarstva.
Sodelujoča podjetja na dogodku bodo imela priložnost za vrhunsko tržno promocijo svojih produktov, med drugim bodo lahko navezala stik s podjetji, ki se ukvarjajo s trženjem vin po vsem svetu.
Naročite vinski paket in bodite del spletne degustacije z g. Steven-om Spurrier-jem (office@istenic.si) ali na njihovi spletni strani www.istenic.si.
Spletno degustacijo boste lahko spremljali na FB profilu Visit KRŠKO (neomejeno število uporabnikov po vsem svetu). Dogodek bo trajal cca. 3 ure.
Vljudno vabljeni.

Naložbo sofinancirata Republika Slovenija in Evropska unija iz Evropskega sklada za regionalni razvoj.

Delavnica "COVID-19, Proti koronski paket PKP #3" - na voljo tudi gradivo
2020-06-11 09:00 - 12:00 | (Območna obrtno-podjetniška zbornica Krško), Cesta krških žrtev 67, Krško., Cesta krških žrtev 67, Krško
V okviru točke SPOT svetovanje Posavje organiziramo in vabimo na delavnico s tematiko t.i. mega korona paketov, s poudarkom na tretjem paketu, ki smo jo poimenovali
»COVID-19, Proti koronski paket PKP#3«,
ki bo potekala v v četrtek , 1 1 . junija 2020 ,
ob 9. uri v zgornji sejni sobi Območne obrtno podjetniške zbornice Krško,
Cesta krških žrtev 67, Krško.
Tretji proti korona paket ukrepov (PKP #3) na delovnopravnem področju vsebuje dva instituta. Novega, ki delodajalcem omogoča, da delavci od 1. junija do 31.decembra 2020 delajo s krajšim delovnim časm in podaljšanje čakanja na delo za določene dejavnosti za junij 2020. Pri delu s krajšim delovnim časom gre za nov institut, pri čakanju na delo pa za že poznanega iz ZIUZEOP (PKP #2) in ZIUPPP (PKP #1). Pri vseh teh ukrepih pa je pomemben vpogled v to, ali lahko delodajalec delavca med trajanjem ukrepa, pred ali po njem, odpusti iz poslovnega razloga.
V okviru delavnice bomo obravnavali naslednje teme:

delo s krajšim delovnim časom,
čakanje na delo,
razmerje glede čakanja na delo med ZIUOOPE (PKP #3), ZIUZEOP (PKP#2) in ZIUPPP (PKP#1),
kdaj in kako lahko delodajalec delavca odpusti iz poslovnega razloga,
vprašanja in odgovori.

Predavateljica: Mag. Nina Scortegagna Kavčnik, je vodja Službe za pravne, kadrovske in splošne zadeve in vodja Svetovalnega in izobraževalnega centra pri Obrtno – podjetniški zbornici Slovenije. Je predavateljica na fakulteti ter višjih šolah. Redno predava na strokovnih konferencah. Je avtorica več kot 220 strokovnih in znanstvenih člankov. Napisala je tudi knjige: Sporazum o odpovedi neuvedenemu dedovanju, Najemna pogodba za stanovanje in poslovni prostor, Zakonita odpoved pogodbe o zaposlitvi iz poslovnega razloga, Vse, kar morate vedeti o letnem dopustu in regresu ter Odpoved pogodbe o zaposlitvi (v soavtorstvu). Sodelovala je pri pogajanjih na delodajalski strani za vse tri interventne pakete.
Udeleženci prejmete gradivo v e-obliki.
Udeležba na delavnici je brezplačna in dostopna vsem, ki se boste na delavnico prijavili, prvenstveno je namenjena MSP-jem. Prijave sprejemamo v pisarni Območne obrtno-podjetniške zbornice Krško, na telefonu 07 4925343, 4901220 ali na e-naslov: janja.starc@ozs.si. Prijave sprejemamo do zapolnitve prostih mest, ki jih je zaradi zagotovitve pogojev in meril NIJZ manj kot običajno, oz. najkasneje do torka, 9. junija 2020.
Vljudno vabljeni in dobrodošli!
Na voljo je tudi gradivo z delavnice.

Naložbo sofinancirata Republika Slovenija in Evropska unija iz Evropskega sklada za regionalni razvoj.

Delavnica "Spremembe uredbe o ravnanju z embalažo in odpadno embalažo ter obveznosti povzročiteljev odpadkov v dejavnosti" - PRESTAVLJENA
2020-03-18 13:00 - 16:30 | Območne obrtno-podjetniške zbornice Sevnica, Cankarjeva ulica 1, Sevnica, 8290
Obveščamo vse zainteresirane, da je delavnica zaradi situacije s koronavirusom prestavljena na kasnejši datum – o čemer vas bomo obveščali.
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk za obdobje od 2018 do 2022, v organizaciji SPOT svetovanje Posavje – CPT Krško in izvajalca OOZ Sevnica vas vljudno vabimo na brezplačno strokovno delavnico
SPREMEMBE UREDBE O RAVNANJU Z EMBALAŽO IN ODPADNO EMBALAŽO TER OBVEZNOSTI POVZROČITELJEV ODPADKOV V DEJAVNOSTI
ki bo v sredo, 18. marca 2020, s pričetkom ob 13. uri, v veliki konferenčni dvorani Območne obrtno-podjetniške zbornice Sevnica, Cankarjeva ulica 1, 8290 Sevnica
Bliža se rok 31.3.2020 za oddajo letnih poročil o količini embalaže in poročil o nastalih odpadkih v vaši dejavnosti. Spremenjena Uredba o ravnanju z embalažo in odpadno embalažo je v lanskem letu prinesla kar nekaj novosti, predvsem za tiste, ki na slovenski trg dajejo manj kot 15 ton embalaže letno skupaj z embaliranim blagom. Tako za zavezance, ki dajejo na trg male količine embalaže ni več odpustkov glede vodenja evidenc in poročanja.
Na delavnici boste izvedeli ali sodite med embalerje (npr. naredite izdelek, ga ovijete s folijo in položite na paleto), v katerih primerih je potrebno poročati za palete (povratne in nepovratne), kaj je servisna embalaža, kaj je aktualnega glede odpadkov po določenih dejavnostih (odpadna olja, oljni filtri, odpadne krpe, emulzije, kovinski ostružki ipd.) in kaj velja za uporabo plastičnih vrečk na prodajnih mestih …
VSEBINA DELAVNICE:
1. Obveznosti embalerjev izdelkov (uporaba folije, kartona, palet in druge embalaže za prodajo izdelkov)
2. Obveznosti pri uvozu izdelkov iz drugih držav
3. Praktični primeri iz dejavnosti (kdaj je paleta embalaža, kdo poroča o tem …)
4. Kaj je potrebno poročati o embalaži
5. Vodenje evidenc (tehtanje, kdaj nastane obveznost)
6. Priprava poročila
7. Kako se prijaviti v aplikacijo za poročanje Agencije RS za okolje
V drugem delu delavnice pa boste prejeli informacije kakšne so obveznosti povzročiteljev odpadkov, predvsem ločenega zbiranja, oddaje zbiralcem in v katerih primerih je potrebno na Agencijo RS za okolje poročati o nastalih odpadkih na Agencijo RS za okolje.
8. Ravnanje z nastalimi odpadki pri povzročiteljih, vodenje evidenc, poročanje o nastalih odpadkih, priprava in oddaja poročila na Agencijo RS za okolje do 31.3.
9. Vprašanja udeležencev in odgovori nanje
Delavnico bo vodila mag. Katarina Železnik Logar, IVD Maribor, svetovalka na področju varnosti in zdravja pri delu, varstva okolja, izdelave strokovnih ocen o vplivih na zrak, hrup, vode, izdelave revizij poročil o vplivih na okolje, izvajanje okolijskega monitoringa vplivov na okolje, meritve … in avtorica številnih strokovnih člankov.
Delavnica je namenjena vsem dejavnostim oz. obstoječim podjetjem in podjetnikom iz regije Posavje, potencialnim podjetnikom iz regije Posavje ter vsem, ki jih zanima opravljanje samostojne dejavnosti in področje podjetništva. Za udeležence bo pripravljeno gradivo. Čas trajanja delavnice 4 šolske ure.
Za udeležbo je prijava obvezna ! Prijave zbirajo na OOZ Sevnica do vključno 13.3.2020 oz. do zasedenosti prostih mest (telefon 07/ 8165 280 ali anita.pecnik@ozs.si ) Stroške izobraževanja krije Spot svetovanje Posavje. Dodatne informacije nudi strokovna služba OOZ Sevnica.
Vabljeni k prijavi !

Delavnica: Sodobni marketinški pristopi in blagovne znamke - na voljo tudi gradivo !
2020-03-04 17:00 - 19:00 | Mesta hiša Brežice, Cesta prvih borcev 22, Brežice, Slovenija
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk za obdobje od 2018 do 2022, v organizaciji SPOT svetovanje Posavje – CPT Krško in izvajalca OOZ Brežice, vas vljudno vabimo na brezplačno strokovno delavnico SODOBNI MARKETINŠKI PRISTOPI IN BLAGOVNE ZNAMKE, ki bo v sredo, 4. marca 2020, ob 17. uri, v predavalnici Mestne hiše Brežice, Cpb 22, Brežice.

Blagovna znamka je lahko ključnega pomena za uspešnost vsakega podjetja. Zgodba je tista, ki odraža edinstvenost in konkurenčnost nekega produkta. Z njo se ustvarja uspeh oziroma neuspeh nekega produkta. Podjetja z uspešnimi blagovnimi znamkami so namreč znala v pravem trenutku najti prave nastavke, nekateri so to naredili povsem intuitivno, drugi bolj strukturirano. Na odločitev, ali bomo svoj denar porabili za nakup določenega izdelka ali storitve, zagotovo vplivata ugled in poznanost imena – oziroma znamke podjetja.
Na delavnici bo udeležencem predstavljeno, na kaj vse morajo biti pozorni, ko gradijo podjetje oz blagovno znamko. Izvedeli bodo kako načrtovati in uvajati sodobne marketinške aktivnosti, sploh pri start-upih in novoustanovljenih podjetjih oziroma produktih. Kako uspešna blagovna znamka komunicira tisto, kar dejansko daje od sebe – to, kar uporabnik pričakuje, tudi dobi. S primeri blagovnih znamk iz prakse, tako iz Slovenije kot tujine, bodo podjetniki pridobili nazorni prikaz pomena močne blagovne znamke kot bistvene konkurenčne prednosti.
Vsebina delavnice:

Razumevanje in pomembnost blagovnih znamk v podjetništvu
Blagovna znamka kot učinkovito orodje komunikacije
Vidni del blagovne znamke – logotip, slogan, ime …
Nevidni del blagovne znamke – vrednote, poslanstvo, vizija, osebnost , edinstvena zgodba …
Dojemanje blagovne znamke vaših kupcev.
Graditi identiteto, kakovost, zvestobo in premoženje v njihovih očeh – opazujmo in prisluhnimo jim!
Orodja za uspešno uvajanje, vzdrževanje in komuniciranje blagovne znamke
Razvoj blagovnih znamk z uporabo vitkega pristopa
Zaposleni so ambasadorji ugleda podjetja
Konkretne rešitve za vaše podjetje

Predavatelj: mag. Dejan Šraml, direktor OOZ Logatec, ki se ukvarja še s poslovnim svetovanjem. Kot zunanji predavatelj sodeluje z IBS Mednarodno poslovno šolo Ljubljana. Pred tem je bil zaposlen na Fakulteti za management primorske univerze, kjer je vodil različne sektorje – od odnosov z javnostmi, trženjsko komuniciranje do znanstvenoraziskovalne dejavnosti. Bil je vodja primorske regije Slovenskega društva za odnose z javnostmi. Njegova področja delovanja so podjetniško in poslovno svetovanje, marketing, turizem, blagovne znamke, spletna družbena omrežja, HRM, start-up, nepridobitni management, odnosi z javnostmi, EU projekti.
Delavnica je namenjena ciljni skupini naslednjih udeležencev: obstoječa podjetja in podjetniki iz regije Posavje, potencialni podjetniki iz regije Posavje ter vsi, ki jih zanima opravljanje samostojne dejavnosti in področje podjetništva.
Udeležba na delavnici je brezplačna in dostopna vsem, ki se boste na delavnico prijavili (brez prijave udeležba ne bo možna!). Gradivo prejmete pred pričetkom delavnice.
PRIJAVE sprejemamo v pisarni OOZ Brežice (Slavica Kostevc, tel. 49-92-270, mob. 051/427-911 ali po e-pošti slavica.kostevc@ozs.si), do vključno petka, 28. februarja 2020 oz. do zasedbe prostih mest.
===============================================================================================================================
Delavnica je bila uspešno izvedena, oglejte si gradivo v obliki prezentacije .
Še utrinek s predavanja:

Srečanje podjetnic v Posavju
2020-03-04 09:00 - 14:00 | Gen energija, Vrbina 17, Krško
Drage podjetnice in podporniki ženskega podjetništva!
Skupina 500 Podjetnic z ga. Marto Turk na čelu vas vabi na zanimivo in aktualno srečanje podjetnic in podjetnih žensk v Posavju v Svet energije v Krško 4.3.2020 ob 9.00 uri in sicer na sedežu GEN energija, d.o.o. Krško, Vrbina 17 8270 Krško.
Ob 9.15 vas bosta nagovorila ključna moža SKUPINE GEN generalni direktor gospod Martin Novšak in poslovni direktor gospod Danijel Levičar, v nadaljevanju pa si boste v Svetu energije ogledali zanimiva dejstva o energiji in okolju, ki jih bo predstavil gospod dr. Tomaž Žagar.
Ekipa pripravlja srečanje v luči mota ŽIVI ZELENO ŽIVI RDEČE, zato vam bodo predstavili tudi letošnji dogodek 500 podjetnic (15.aprila 2020).
Predstavnice SPOT Točke iz Posavja bodo postregle z aktualnimi novicami iz podpornega okolja za podjetništvo. Formalni del programa bo končan ob 11.30, v prijetni družbi z vodstvom skupine GEN pa se boste družile še na manjši pogostitvi do 13.30.
Na srečanju bodo poleg podjetnic iz JV Regije in Posavja tudi članice Skupnosti slovenskih podjetnic, ambasadorke dogodka 500 Podjetnic, podjetnice in predstavnice podjetnic iz Štajerske (Perle) in številni gostje. Vse udeleženke prejmejo poseben popust pri kotizaciji za dogodek 500 Podjetnic. (Koda s popustom = na dogodku.)
(Simbolični prispevek k pogostitvi: 10 EUR na samem dogodku). Prijavite se tukaj: PRIJAVA
Sicer pa je srečanje zanimivo tudi za moške kolege in partnerje! Na podlagi prijav vam bodo poslali tudi elektronsko potrditev.

SKLADNOST LESNIH IN KOVINSKIH GRADBENIH PROIZVODOV TER AKTUALNO V GRADBENIŠTVU
2020-02-18 11:00 - 19:00 | Območne obrtno-podjetniške zbornice Sevnica, Cankarjeva ulica 1, Sevnica, 8290
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk za obdobje od 2018 do 2022, v organizaciji SPOT svetovanje Posavje – CPT Krško in izvajalca Območne obrtno-podjetnike zbornice Sevnica vas vljudno vabimo na brezplačno strokovno usposabljanje
SKLADNOST LESNIH IN KOVINSKIH GRADBENIH PROIZVODOV TER AKTUALNO V GRADBENIŠTVU
ki bo v torek, 18. februarja 2020, s pričetkom ob 11. uri, v veliki konferenčni dvorani Območne obrtno-podjetniške zbornice Sevnica, Cankarjeva ulica 1, 8290 Sevnica.
Vabimo vas, da se nam pridružite na zanimivem usposabljanju, kjer boste poleg vedno aktualnih informacij s področja davkov izvedeli katere vzpodbude omogoča EKO sklad, nato pa boste obsežno izvedeli glede skladnosti oz. ustreznosti lesnih konstrukcij, proizvodov iz rezanega lesa ter glede ustreznosti kovinskih jeklenih in aluminijastih konstrukcij. Naj opozorimo, da mora izvajalec storitve oz. izdelovalec zagotoviti investitorju vse potrebne certifikate, kateri so pogoj za izdajo uporabnega dovoljenja.
Program:

DDV-MEHANIZEM OBRNJENE DAVČNE OBVEZNOSTI, NAPAKE PRI ZAVEZANCIH, (ga. Brigita Troha, direktorica OE Furs-Brežice)
NEPOVRATNA SREDSTVA EKO sklada, RAZPISI ZA PODJETJA IN OBČANE TER PREGLED SPODBUD EKO sklada ZA NAPREJ (mag. Mojca Vandramin, direktorica EKO sklada)

SKLADNOST GRADBENIH KONSTRUKCIJ in PROIZVODOV (mag. Emilija Bratož, evropski ekspert za tehnično zakonodajo in standarde) :

3.1. SKLADNOST LESNIH KONSTRUKCIJ IN PROIZVODOV IZ REZANEGA LESA
3.2. SKLADNOST KOVINSKIH IN ALUMINIJASTIH KONSTRUKCIJ

Kaj je novega v gradbeni zakonodaji za gradbene proizvode ?
Kakšne so zahteve za konstrukcije iz lesa in razvrščanje lesa ?
Ali poznam zahteve kovinske konstrukcije ?
Kako pripravim dokumentacijo za certificiranje ?
Kašen je postopek certificiranja ?
Tržni nadzor
Nadzor gradbenega inšpektorja

Usposabljanje je namenjena obstoječim podjetjem in samostojnim podjetnikom iz regije Posavje, potencialnim podjetnikom ter vsem ostalim, ki jih omenjena področja zanimajo. Predviden čas trajanja je deset šolskih ur. Za udeležence bo pripravljeno gradivo.
Predavateljica mag. Emilija Bratož je poznavalka za evropsko zakonodajo na področju notranjega trga, tehničnih zahtev za proizvode, ustrezne uporabe standardov, zakonitosti izvajanja postopkov ugotavljanja skladnosti in CE označevanja. Sodelovala je v tovrstnih projektih Evropske komisije za dežele JV Evrope in Balkana, v Evropski podjetniški mreži EEN ter kot svetovalka in projektni vodja pri različnih razvojnih projektih v podjetjih. Svetuje, piše članke v strokovnih revijah in izvaja številne seminarje na tem tehničnem področju.
Predvsem je področje skladnosti gradbenih konstrukcij pomembno za

vse, ki kupujejo oz. prodajajo rezani les/žagarje in vse, ki sortirajo les/izdelovalce oken in vrat ter garažnih vrat/ izdelovalce lesnih konstrukcij in njihovih delov/ izdelovalce lesnih talnih in stenskih oblog/ ostale, ki sodelujejo v verigi trženja lesa in lesenih proizvodov
izdelovalce kovinskih nosilnih konstrukcij, nadstreškov, ograj stopnic, tribun, jeklenih objektov ipd.

Za udeležbo je prijava obvezna ! Prijave zbirajo na OOZ Sevnica do vključno 14.2.2020 oz. do zasedbe mest (telefon 07/81 65 280 ali mobi 031/681 527 ali anita.pecnik@ozs.si). Dodatne informacije o usposabljanju lahko prejmete na OOZ Sevnica.
PRIJAZNO VABLJENI K PRIJAVI !

DAVČNA NAPOVED IN VODENJE POSLOVNIH KNJIG OZ. EVIDENC NORMIRANCEV
2020-02-11 16:00 - 18:00 | (Območna obrtno-podjetniška zbornica Krško), Cesta krških žrtev 67, Krško., Cesta krških žrtev 67, Krško
V okviru točke SPOT svetovanje Posavje organiziramo in vabimo na delavnico »Davčna napoved in vodenje poslovnih knjig oz. evidenc normirancev«, ki bo potekala v
v torek, 11. februarja 2020, ob 16. uri, v sejni sobi Območne obrtno-podjetniške zbornice Krško, Cesta krških žrtev 67.
Vsebina:

Priprava davčne napovedi za leto 2019 in vodenje poslovnih knjig
Poenostavljena davčna napoved za normirance (sestava, kaj vse mora vsebovati, itd.)
Roki za oddajo davčnih napovedi
Vodenje poslovnih knjig in vodenje evidenc
Kdaj je smiselno za normiranca, da poleg evidenc vodi tudi poslovne knjige
davčne novosti (DDV, dohodnina…)
vprašanja in odgovori

Udeleženci prejmete gradivo v e-obliki.
Predavateljica: Marija TOMC MUC, izkušena davčna svetovalka in predavateljica. Predavanja bodo temeljila predvsem na primerih iz prakse in najpogostejših poslovnih dogodkih ter podrobnejša predstavitev davčnih novosti.
Udeležba na delavnici je brezplačna in dostopna vsem, ki se boste na delavnico prijavili, prvenstveno je namenjena MSP-jem. Prijave sprejemamo v pisarni Območne obrtno-podjetniške zbornice Krško, na telefonu 07 4925343, 4901220 ali na e-naslov: janja.starc@ozs.si. Prijave sprejemamo do 10.2.2020 oz. do zapolnitve razpoložljivih mest.
Vljudno vabljeni in dobrodošli!

Naložbo sofinancirata Republika Slovenija in Evropska unija iz Evropskega sklada za regionalni razvoj

Delavnica "Obisk delovnega inšpektorja, novosti pri upokojevanju, novo na področju plač"
2020-02-05 10:00 - 14:00 | Območne obrtno-podjetniške zbornice Sevnica, Cankarjeva ulica 1, Sevnica, 8290
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk za obdobje od 2018 do 2022, v organizaciji SPOT svetovanje Posavje – CPT Krško in izvajalca OOZ Sevnica vas vljudno vabimo na brezplačno strokovno delavnico na tematiko
“OBISK DELOVNEGA INŠPEKTORJA, NOVOSTI PRI UPOKOJEVANJU, NOVO NA PODROČJU PLAČ”
ki bo v sredo, 5. februarja 2020, s pričetkom ob 10. uri,
v veliki konferenčni dvorani Območne obrtno-podjetniške zbornice Sevnica,
Cankarjeva ulica 1, 8290 Sevnica

Iz vsebine delavnice:

Obisk delovnega inšpektorja za področje delovnih razmerij

Pooblastila inšpektorja
Najpogostejše kršitve
Na kaj je potrebno biti pozoren ob obisku inšpektorja ?

Novosti pri upokojevanju

Splošni upokojitveni pogoji in pogoj za nadaljevanje dejavnosti po upokojitvi v 2020
Katere so značilnosti delne upokojitve ?
Kako naj delodajalec, ki se v celoti upokoji, postopa s svojimi delavci ?
Kako lahko upokojenec zakonito dela ?
Kaj prinaša novela Zakona o urejanju trga dela in novela ZPIZ-2 ?

Spremembe na področju plač

Minimalna plača od 2020
Kaj vključuje minimalna plača ?
Obračun plače, nižje od minimalne
Delavnico bo izvedel univ. dipl. prav. Dušan Bavec, svetovalec in specialist v svetovalnem centru Obrtno podjetniške zbornice Slovenije, z 18 letnimi izkušnjami na področju delovnega in socialnega prava. Je avtor več kot sto člankov in za seboj ima mnogo uspešno izvedenih seminarjev. Je član strokovno delovne skupine OZS ob zadnji reformi pokojninskega sistema v letu 2010 in 2012, trenutno pa tudi predsednik sveta ZPIZ.
Delavnica je namenjena obstoječim podjetjem in samostojnim podjetnikom iz regije Posavje, potencialnim podjetnikom ter vsem ostalim, ki jih omenjena področja zanimajo. Za udeležence bo pripravljeno gradivo. Čas trajanja delavnice 4 ure.
Za udeležbo je prijava obvezna ! Prijave zbirajo na OOZ Sevnica do vključno 30.1.2019 oz. do zasedbe mest (telefon 07/81 65 280 ali anita.pecnik@ozs.si). Dodatne informacije o delavnici lahko prejmete na OOZ Sevnica. VABLJENI K PRIJAVI !

Naložbo sofinancirata Republika Slovenija in Evropska unija iz Evropskega sklada za regionalni razvoj

Delavnica "Napotki pred izdelavo letnega poročila in "davčne bilance" 2019 - na voljo tudi gradivo !
2020-01-16 15:30 - 19:00 | Mesta hiša Brežice, Cesta prvih borcev 22, Brežice, Slovenija
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk za obdobje od 2018 do 2022, v organizaciji SPOT svetovanje Posavje – CPT Krško in izvajalca OOZ Brežice, vas vljudno vabimo na brezplačno strokovno delavnico
NAPOTKI PRED IZDELAVO LETNEGA POROČILA IN “DAVČNE BILANCE” 2019, ki bo v četrtek, 16. januarja 2020 ob 15.30 uri, v predavalnici Mestne hiše Brežice, CPB 22, Brežice.
Vabimo vas, da se nam pridružite na delavnici, na kateri bomo skupaj »preverili« ali ste pravilno evidentirali poslovne dogodke, upoštevali in uveljavljali davčne olajšave, pravilno ločevali med davčno priznanimi in nepriznanimi stroški, se seznanili z aktualnimi pojasnili s strani FURS-a, vas opomnili na najpogostejše napake, ki jih ob tem »delamo« v praksi IN PREDSTAVILI BISTVENE NOVOSTI, KI NAS NA TEM PODROČJU ČAKAJO PO 1.1.2020 !
Iz vsebine delavnice:
NEKAJ OPOZORIL VEZANIH NA LETNO POROČILO 2019:

Velikostna merila za razvrstitev družb po ZGD-1,
izračun bilančnega dobička, podjetnikov dohodek v bilanci stanja,
delitev dobička in pokrivanje izgube v skladu z ZGD-1,
»INVENTURA«,
pomen SRS za davčni obračun ( RAZKNJIŽEVANJE ZALOG, TERJATVE, KAJ SO REZERVACIJE ZA KOČLJIVE POGODBE, SRS 15-PRIHODKI,POSLOVNI NAJEMI…).

DAVČNI OBRAČUN DDPO in dohodka iz dejavnosti

NORMIRANCI 2019 (vstopni-izstopni pogoji, prihodki povezanih oseb, omejitve normiranih odhodkov),
pomen opredelitve povezanih oseb- splošni del obrazca (transferne cene- priznana obrestna mera+ tanka kapitalizacija),
IZVZEM PRIHODKOV in njihova kontrola v praksi,
OS, TER NJIHOV VPLIV NA DAVČNO OSNOVO (REGISTER OS, AMORTIZACIJA, DELI OS, »problematika« VLAGANJ V TUJA OS, POSLOVNI NAJEM- amortizacija sredstev novost 2019!),
DAVČNE OLAJŠAVE IN NJIHOVO UVELJAVLJANJE V PRAKSI (najpogostejše napake, poračun le teh- pozor normiranci in prodaja OS, novejša pojasnila FURS-a,…),
DAVČNO PRIZNANI IN NEPRIZNANI ODHODKI (Nakupi blaga in storitev za neposlovno rabo, zagotavljanje ugodnosti zaposlenim, promocija zdravja na delovnem mestu, darila, donacije, reklama, reprezentanca, AČR …),

AKTUALNO- BISTVENE SPREMEMBE NA PODROČJU OBDAVČITVE DOHODKOV PRAVNIH OSEB IN SAMOSTOJNIH PODJETNIKOV, KI NAS ČAKAJO PO 1.1.2020 !
Na delavnici bo predavala ga. Jana GALIČ, dipl. ekon., davčna svetovalka, dolgoletni vodja finančno računovodske službe. Je članica državne izpitne komisije za NPK kvalifikacije knjigovodja oz. računovodja ter samostojna izvajalka številnih seminarjev, delavnic in usposabljanj s področja računovodstva in davkov. Je avtorica mnogih člankov z davčno vsebino, kot avtorica in soavtorica pa je izdala tudi štiri priročnike.
Delavnica je namenjena ciljni skupini naslednjih udeležencev: obstoječa podjetja in podjetniki iz regije Posavje, potencialni podjetniki iz regije Posavje ter vsi, ki jih zanima opravljanje samostojne dejavnosti in področje podjetništva.
Udeležba na delavnici je brezplačna in dostopna vsem, ki se boste na delavnico prijavili (brez prijave udeležba ne bo možna!). Gradivo prejmete pred pričetkom delavnice.
PRIJAVE sprejemamo v pisarni OOZ Brežice (Slavica Kostevc, tel. 49-92-270, mob. 051/427-911 ali po e-pošti slavica.kostevc@ozs.si) oz. na sedežu CPT Krško (tel.: 07/ 49-02-220 ali po e-pošti info@cptkrsko.si), do zasedbe prostih mest.
Vljudno vabljeni!
===============
Delavnica je bila uspešno izvedena, na voljo je tudi gradivo v obliki prezentacije

Naložbo sofinancirata Republika Slovenija in Evropska unija iz Evropskega sklada za regionalni razvoj.
